C 247/26
HR
Službeni list Europske unije
29.6.2022.
Proizvođači moraju razmišljati izvan okvira predviđene uporabe proizvoda i staviti se u položaj prosječnog korisnika određenog proizvoda te predvidjeti na koji bi način razumno mogao upotrijebiti proizvod (78).
Za proizvode namijenjene za vanjsku primjenu trebali bi razmotriti i kako će projekcije klimatskih promjena u EU-u utjecati na sigurnost i radne značajke proizvoda tijekom uporabe.
Budući da su klimatske promjene već u tijeku, trebalo bi ažurirati zastarjele radne značajke i pretpostavke na temelju povijesnih opažanja.
Ako je uobičajeni životni vijek proizvoda dulji od pet godina, proizvođači bi ga mogli pripremiti i za ekstremnije uvjete koji se očekuju u srednjoročnom razdoblju (79).
Važno je i da tijela za nadzor tržišta uzmu u obzir činjenicu da se oblikovanjem proizvoda ne mogu spriječiti svi rizici.
U okviru uvjeta koji se mogu razumno predvidjeti treba uzeti u obzir i nadzor i pomoć predviđenim korisnicima.
Na primjer, za neke industrijske alatne strojeve predviđa se da će ih upotrebljavati prosječno vješti i osposobljeni radnici pod nadzorom poslodavca.
Nije se moguće pozivati na odgovornost proizvođača ako takve alatne strojeve iznajmi distributer ili pružatelj usluge koji je treća strana kako bi ih upotrebljavali nestručni i neosposobljeni potrošači.
U svakom slučaju, proizvođač nije obvezan očekivati da korisnici neće uzeti u obzir zakonske uvjete za uporabu njegova proizvoda.
2.9.
Zemljopisna primjena (države EFTA-e koje su članice EGP-a, prekomorske zemlje i područja, Turska)
— Zakonodavni propisi Unije o usklađivanju primjenjuju se na države članice EU-a i određena europska državna područja u mjeri koja je nužna za primjenu mehanizama iz Ugovora o pristupanju predmetnih država članica. — Sporazum o Europskom gospodarskom prostoru sklopljen je između Europske unije i Islanda, Lihtenštajna i Norveške.
Sporazumom se unutarnje tržište proširuje na te tri države EFTA-e, koje su poznate kao države EFTA-e koje su članice EGP-a. — Sporazumom o carinskoj uniji između EU-a i Turske nastoji se osigurati slobodno kretanje proizvoda između EU-a i Turske uklanjanjem kontrole uvoza takvih proizvoda na granici između EU-a i Turske. — Protokolom o Irskoj i Sjevernoj Irskoj iz Sporazuma o povlačenju Ujedinjene Kraljevine iz EU-a primjena određenih zakonodavnih propisa Unije o proizvodima proširuje se i na Sjevernu Irsku.
2.9.1.
Države članice i prekomorske zemlje i područja
Svrha je zakonodavnih propisa Unije o usklađivanju koji se odnose na robu i koji su doneseni u skladu s člancima 114. i 115.
UFEU-a uspostava i funkcioniranje unutarnjeg tržišta za robu.
Stoga zakonodavne propise Unije o usklađivanju nije moguće odvojiti od odredbi Ugovora o slobodnom kretanju robe, a teritorijalno područje primjene zakonodavnih propisa Unije o usklađivanju trebalo bi se podudarati s teritorijalnim područjem primjene članka 30. te članaka od 34. do 36.
UFEU-a.
U skladu s člankom 355.
UFEU-a i u vezi s člankom 52.
Ugovora o Europskoj uniji (UEU), Ugovor i zakonodavni propisi Unije o usklađivanju primjenjuju se na sve države članice Europske unije.
U skladu s člankom 355. stavkom 1.
UFEU-a primjenjuju se i na Guadeloupe, Francusku Gijanu, Martinique, Réunion, Mayotte, Saint-Martin, Azore, Madeiru i Kanarske otoke.
Osim toga, Ugovor i zakonodavni propisi Unije o usklađivanju koji se odnose na proizvode doneseni na temelju članaka 114. i 115.
UFEU-a primjenjuju se na određena europska državna područja u mjeri u kojoj je to nužno kako bi se primijenili mehanizmi utvrđeni u relevantnom Ugovoru o pristupanju.
(78) Nadalje, alat koji je oblikovan i predviđen samo za stručnjake mogle bi upotrebljavati i osobe koje nisu stručnjaci, stoga se ta mogućnost mora uzeti u obzir u oblikovanju i uputama.
(79) Smjernice za pripremu proizvoda za klimatske promjene proizvođači i osobe koje sastavljaju norme mogu potražiti u normi ISO:EN 14091, Vodiču CEN-a 32 i Obavijesti Komisije 2021/C 373/01 o tehničkim smjernicama za pripremu infrastrukture za klimatske promjene u razdoblju 2021.–2027.
Ti se dokumenti odnose na postizanje otpornosti na klimatske promjene kad je riječ o infrastrukturi i organizacijama, no načela procjene osjetljivosti i rizika te neke metode za povećanje otpornosti mogu se primijeniti i na proizvode.